ຄວາມສຳຄັນຂອງໂປຣແກຣມປ້ອງກັນໄວຣັສ
1.ໂປຣແກຣມປ້ອງກັນໄວຣັສແມ່ນຫຍັງ?
ໂປຣແກຣມປ້ອງກັນໄວຣັສ ຫລື ແອນຕິໄວຣັສ (ພາສາອັງກິດ: Antivirus Software) ແມ່ນໂປຣແກຣມທີ່ສ້າງຂຶ້ນເພື່ອລໍຖ້າກວດຈັບ ປ້ອງກັນ ແລະກຳຈັດໂປຣແກຣມຄຸກຄາມທາງຄອມພິວເຕີຫລືມັນແວ ຊຶ່ງ ໝາຍເຖິງ ໄວຣັສ (Virus), ເວິມ (Worms), ໂທຣຈັນ (Trojan), ສະປາຍແວ (Spyware), ແອດແວ (Adware) ແລະ ຊອບແວຄຸກຄາມປະເພດອື່ນໆ.
ຜົນກອງປະຊຸມລັດຖະບານ ສະໄໝສາມັນ
ກອງປະຊຸມລັດຖະບານ ສະໄໝສາມັນປະຈໍາເດືອນ ສິງຫາ ໄດ້ໄຂຂຶ້ນຢ່າງເປັນທາງການ ໃນວັນທີ 24 ແລະ ປິດລົງໃນວັນທີ 25 ສິງຫາ 2017 ຢູ່ ສໍານັກງານນາຍົກລັດຖະມົນຕີ, ພາຍໃຕ້ ການເປັນປະທານຂອງ ທ່ານ ທອງລຸນ ສີສຸລິດ ນາຍົກລັດຖະມົນຕີ, ມີບັນດາທ່ານຮອງນາຍົກລັດຖະມົນຕີ ແລະ ສະມາຊິກລັດຖະບານ ພ້ອມດ້ວຍແຂກຖືກເຊີນ ເຂົ້າຮ່ວມຢ່າງພ້ອມພຽງ.
ກອງປະຊຸມຈັດຕັ້ງເຊື່ອມຊຶມບັນດານິຕິກໍາ ກ໋ຽວກັບວຽກງານກວດກາພັກ ແລະກວດກາລັດທົ່ວແຂວງໄຊຍູບູລີ
ກອງປະຊຸມຈັດຕັ້ງເຊື່ອມຊຶມບັນດານິຕິກໍາກ່ຽວກັບວຽກງານກວດກາພັກ ແລະ ກວດກາລັດທົ່ວແຂວງໄຊຍະບູລີໄດ້ຈັດຂຶ້ນໃນຕອນເຊົ້າຂອງວັນທີ 21 ສິງຫາ 2017 ຢູ່ທີ່ປະຊຸມຫ້ອງວ່າການປົກຄອງແຂວງໄຊຍະບູລີ,ໂດຍການເປັນກຽດເຂົ້າຮ່ວມຂອງສະຫາຍ ດວງຕາ ໄຊວຸດ ປະທານກວດກາພັກ ຫົວໜ້າພະແນກກວດກາລັດແຂວງໄຊຍະບູລີ,ມີຄະນະກອງບັນຊາການປ້ອງກັນຄວາມສະຫງົບ,ປະທານກວດກາ 11 ເມືອງ,ເລຂາຄະນະພັກຮາກຖານ,ປະທານກວດກາຄະນະພັກຮາກຖານຜູ້ເຮັດວຽກງານກວດກາພັກ - ລັດ,ພະແນກການ,ອົງການ,ຫ້ອງການອ້ອມຂ້າງແຂວງພ້ອມດ້ວຍແຂກເຂົ້າຮ່ວມ.
ກອງປະຊຸມໂທລະຄົມໂລກ ປີ 2017
ທ່ານປອ. ທັນສະໄໝກົມມະສິດລັດຖະມົນຕີກະຊວງໄປສະນີ, ໂທລະຄົມມະຄົມແລະການສື່ສານ (ປທສ)ພ້ອມດ້ວຍຄະນະໄດ້ເດີນທາງໄປເຂົ້າຮ່ວມກອງປະຊຸມໃຫຍ່ໂທລະຄົມໂລກ (MWC 2017) ທີ່ເມືອງບາເຊໂລນາ, ປະເທດສະເປນໃນລະຫວ່າງວັນທີ 27 ກຸມພາເຖິງວັນທີ 2 ມີນາທີ່ຜ່ານມານີ້. ກອງປະຊຸມຄັ້ງນີ້ແມ່ນປະກອບມີກອງປະຊຸມລະດັບລັດຖະມົນຕີ, ກອງປະຊຸມສຳມະນາຕ່າງໆ, ການພົບປະລະຫວ່າງຜູ້ດັດສົມແລະຜູ້ປະກອບການແລະງານວາງສະແດງຈາກບັນດາຜູ້ປະກອບການດ້ານ ICT ຈາກທົ່ວໂລກ.
ໃນກອງປະຊຸມດັ່ງກ່າວມີບັນດາຜູ້ແທນລະດັບລັດຖະມົນຕີເຂົ້າຮ່ວມຫຼາຍກວ່າ 1500 ທ່ານຈາກທັງໝົດ 168 ປະເທດທົ່ວໂລກ, ຊຶ່ງໄດ້ປຶກສາຫາລືກ່ຽວກັບບັນດາຍຸດທະສາດໃນການພັດທະນາເຕັກໂນໂລຊີການສື່ສານຂໍ້ມູນຂ່າວສານ, ການວາງນະໂຍບາຍພາກລັດເພື່ອຮັບປະກັນການຫຼຸດຜ່ອນຄວາມແຕກໂຕນດ້ານ ICT, ພ້ອມກັບສັ່ງເສີມໃຫ້ມີການພັດທະນາໄປໃນລວງດຽວກັນ. ພ້ອມດຽວກັນນັ້ນ, ບັນດາຜູ້ແທນຈາກອົງການດັດສົມແລະຜູ້ປະກອບການຍັງໄດ້ແລກປ່ຽນສະພາບການພັດທະນາແລະຮັບຟັງການສະເໜີນະວັດຕະກຳໃໝ່ໆແລະແຜນທ່າອ່ຽງຂອງການພັດທະນາ ICT ຂອງໂລກເປັນຕົ້ນການສື່ສານຄວາມໄວສູງ (Internet Broadband), ການນຳໃຊ້ອິນເຕີເນັດເຊື່ອມຕໍ່ກັບທຸກອຸປະກອນ (lo T-Internet of Thing), ການນຳໃຊ້ ICT ໃນຂະແໜງການສາທາລະນະສຸກ, ການພັດທະນາຕົວເມືອງ, ການຫັນປ່ຽນຂອງອຸດສາຫະກຳແລະຄວາມປອດໄພດ້ານຂໍ້ມູນຂ່າວສານ. ພ້ອມນີ້ຍັງມີກອງປະຊຸມຍ່ອຍອື່ນໆອີກເຊັ່ນ: ກອງປະຊຸມຜູ້ປະກອບການ Start-Up, ກອງປະຊຸມເຕັກໂນໂລຊີສຳລັບແມ່ຍິງ, ກອງປະຊຸມລາຍງານປະຈຳປີຂອງສະມາຄົມໂທລະສັບມືຖືໂລກ (GSMA), ງານພົບປະແລກປ່ຽນ (Networking Meeting) ຊຶ່ງເປັນໂອກາດໃຫ້ແກ່ຄະນະຜູ້ແທນລາວໃນການແລກປ່ຽນແລະຖອດຖອນບົດຮຽນເພື່ອມາສົ່ງເສີມການນຳໃຊ້ເຕັກໂນໂລຊີໃຫ້ແກ່ຜູ້ປະກອບການໃນສປປລາວ.
ກອງປະຊຸມຜ່ານຮ່າງ-ຮັບຮອງບົດລາຍງານການສຶກສາເບື້ອງຕົ້ນ
ກອງປະຊຸມຜ່ານຮ່າງບົດລາຍງານການສຶກສາເບື້ອງຕົ້ນກ່ຽວກັບຜົນກະທົບຕໍ່ສິ່ງແວດລ້ອມ ແລະ ສັງຄົມຂອງໂຄງການເຊື່ອນໄຟຟ້ານ້ຳຕົກຂະໜາດນ້ອຍ ນ້ຳຮຸ່ງ3 ເມືອງໄຊຍະບູລີ, ໄດ້ຈັດຂຶ້ນໃນຕອນເຊົ້າຂອງວັນທີ 23 ສິງຫາ 2017 ຢູ່ທີ່ຫ້ອງປະຊຸມຂອງພະແນກຊັບພະຍາກອນທຳມະຊາດ ແລະ ສິ່ງແວດລ້ອມແຂວງ ໄຊຍະບູລີ, ໂດຍການເປັນປະທານຂອງທ່ານ ສົມຈິດ ຈັນທະວົງ ກຳມະການພັກແຂວງ ຫົວໜ້າພະແນກຊັບພະຍາກອນທຳມະຊາດ ແລະ ສິ່ງແວດລ້ອມແຂວງ ໄຊຍະບູລີ, ມີຫົວໜ້າ, ຮອງຫົວໜ້າພະແນກການ, ກົມກອງ, ຮອງເຈົ້າເມືອງ, ຫົວໜ້າ, ຮອງຫົວໜ້າຫ້ອງການຂອງເມືອງ, ພະນັກງານ, ວິຊາການ, ແຂກຖືກເຊີນ ແລະ ນາຍບ້ານ 3 ບ້ານທີ່ກ່ຽວຂ້ອງເຂົ້າຮ່ວມ.